Gukama kw'ikiyaga cya Karago
Ikiyaga cya Karago kiri gukama ku muvuduko uteye impungenge n'igihombo ku bagituriye nk'uko babivuga.

Ibyo wamenya 
Iki kiyaga kiri hagati y'imisozi ihanamye mu majyaruguru ashyira uburengerazuba bw'u Rwanda, ukigezeho ubona igice kinini biboneka ko ari aho cyageraga ariko ubu hakamye.Imihindagurikire y'ikirere itera imvura zidasanzwe n'izuba rikabije bigira ingaruka mbi ku bidukikije n'ubuzima bw'abatuye isi kurusha ikindi gihe cyose mbere, nk'uko raporo nshya ya ONU/UN ibivuga.Imigezi ya Nyamukongoro na Busoro isanzwe yisuka muri Karago yamanuye isuri ikabije ituma igice cy'iki kiyaga gikama, nk'uko ugituriye abivuga.Ibi si ubwa mbere bibaye, mu myaka 13 ishize abaturiye Karago iri ku buso bwa hegitari (ha) 118 bavuga ko yigeze gukama ikagera kuri 98 ha.Ariko mu mwaka wa 2021 gukama byarihuse kandi ku buso bunini.Abari batunzwe n'uburobyi muri Karago bavuga ko ubu bitagishoboka.ariko amafi yabagamo yagiye apfa kubera gukama n'amasuri amanura ibyondo bikayica. Ubu nta kintu kikibonekamo ni ugupfa kuhicara umuntu ateregeje.Bavuga ko mbere muri iki kiyaga hazaga abakerarugendo bafite amato yabo mato bagatemberamo "ariko ubu ntibakiza".Umuiyobozi wo mu kigo cy'igihugu gishinzwe kubungabunga umutungo kamere w'amazi, avuga ko uku gukama kwatewe n'imvura idasanzwe yaguye mu ntangiriro z'umwaka wa 2021, Ati: "Imvura nyinshi yaguye mu kwezi kwa mbere n'ukwa kabiri muri uwo mwaka yateye inkangu imanura itaka ryinshi cyane, ni ryo ryaje rizanywe n'iyo migezi rifunga aho imigezi yinjirira mu kiyaga."Bituma rero ishaka indi nzira ku ruhande hahandi huzura igitaka."avuga ko ubu hari ibikorwa byo kurwanya isuri ku misozi ikikije Karago, birimo gutera ibiti no gukora imirwanyasuri, kugira ngo barebe ko iki kiyaga cyasubirana.

Ishakiro 
Ibidukikije